Διερεύνηση του προβλήματος του ευτροφισμού στη λίμνη της Καστοριάς
Creators: name: Τσουμάνας, Νικόλαος Γεωργίου
Publisher: name: Aristotle University of Thessaloniki
Year: 2016
Subjects: Ευτροφισμός
Λίμνη Καστοριάς
Διερεύνηση ποιότητας υδάτων
Eutrophication
Lake Kastoria
Investigation of water quality

description: Αντικείμενο της διπλωματικής αποτελεί η διερεύνηση του προβλήματος του ευτροφισμού στη λίμνη της Καστοριάς. Η λίμνη δέχεται, μέσω των υδατορευμάτων που καταλήγουν σ’ αυτή, μεγάλες ποσότητες φερτών υλών και διαφόρων οργανικών και θρεπτικών ουσιών. Τα κυριότερα θρεπτικά συστατικά είναι οι ενώσεις του αζώτου και του φωσφόρου. Τα στοιχεία αυτά ακολουθούν ένα κύκλο στα νερά της λίμνης, αν όμως ο ρυθμός φόρτισης υπερβαίνει τον ρυθμό αποφόρτισης, το αποτέλεσμα είναι η υπερσυσσώρευση των θρεπτικών συστατικών. Στη διπλωματική εργασία παρουσιάζονται οι κύκλοι των δύο αυτών συστατικών, καθώς και το ισοζύγιο του διαλυμένου οξυγόνου, στοιχείο που είναι αναγκαίο για την υδρόβια ζωή, και το οποίο μειώνεται λόγω των μεγάλων ποσοτήτων που απαιτούνται για την αερόβια διάσπαση των οργανικών αποβλήτων και την πραγματοποίηση του κύκλου του αζώτου. Ο επαναερισμός του νερού δεν είναι δυνατόν να επαναφέρει πάντα τις τιμές του διαλυμένου οξυγόνου στα αναγκαία επίπεδα. Για τη μελέτη του ευτροφισμού στη λίμνη της Καστοριάς μετρήθηκαν οι τιμές των παραπάνω συστατικών, διαλυμένου οξυγόνου, ενώσεων αζώτου (νιτρικών, νιτρωδών και αμμωνιακών) και αλάτων φωσφόρου, καθώς και οι τιμές κάποιων άλλων παραγόντων όπως η θερμοκρασία, το pH, η αγωγιμότητα, τα ολικά διαλυμένα στερεά και η θολότητα. Οι μετρήσεις πραγματοποιήθηκαν σε τρεις χρονικές περιόδους, Μάιο, Αύγουστο και Σεπτέμβριο του 2016. Τα αποτελέσματα που προέκυψαν είναι ότι το Μάιο δεν εμφανίζεται το πρόβλημα του ευτροφισμού. Τον Αύγουστο όμως παρουσιάζεται μείωση των τιμών του διαλυμένου οξυγόνου, ιδιαίτερη αύξηση των τιμών των φωσφορικών αλάτων και μικρότερη αύξηση των επιφανειακών τιμών των νιτρικών, εικόνα που παραπέμπει σε υπερευτροφικές συνθήκες, κυρίως σε σημεία κοντά σε κατοικημένες περιοχές. Τα Σεπτέμβριο εξακολουθεί να υπάρχει το πρόβλημα του ευτροφισμού αλλά σε μικρότερο βαθμό. Για να εκτιμηθεί αν η εικόνα της λίμνης διαχρονικά παρουσιάζει βελτίωση, πραγματοποιήθηκε σύγκριση των τωρινών αποτελεσμάτων με τα αποτελέσματα προηγούμενης διπλωματικής που διενεργήθηκε το 2013 και το αποτέλεσμα που προέκυψε είναι ότι υπήρξε βελτίωση (κυρίως το Μάιο), η λίμνη όμως εξακολουθεί, παρ’ όλα τα μέτρα που έχουν ληφθεί, να παρουσιάζει εποχικά προβλήματα ευτροφισμού και θα πρέπει να ληφθούν επιπλέον μέτρα. Από τις πραγματοποιηθείσες μετρήσεις, προέκυψε ότι για τη λίμνη της Καστοριάς, το στοιχείο που συντελεί κυρίως στο πρόβλημα του ευτροφισμού είναι ο φώσφορος, γι’ αυτό στις προτάσεις για λύση του προβλήματος, παρουσιάζονται μέθοδοι απομάκρυνσής του. Παρουσιάζονται και επιπλέον προτάσεις που θα μπορούσαν να λύσουν τελικά το πρόβλημα του ευτροφισμού.
description: This thesis' subject is the investigation of the problem of eutrophication of the Lake of Kastoria. The lake receives, via the waterways that lead to this, large amounts of debris, various organic matter and nutrients. The main nutrients are nitrogen compounds and phosphorus. These elements are part of a lake cycle, but if the load rate exceeds the discharge rate, the result is the accumulation of nutrients. In this thesis the circles of the two components are presented, along with the balance of dissolved oxygen, an element that is necessary for aquatic life, and which is reduced due to the large quantities required for aerobic decomposition of organic waste, and powering the nitrogen cycle. The oxygenation of water can not always restore the dissolved oxygen values in the necessary level. To study the eutrophication of the Lake of Kastoria, the values of the above ingredients were measured, namely, dissolved oxygen, nitrogen compounds (nitrates, nitrites and ammonia) and phosphate salts, and the values of temperature, the pH, conductivity, total dissolved solids and turbidity. The measurements were performed three times, May, August and September 2016. The results are that in May there appears there is no problem of eutrophication. In August though a reduction of dissolved oxygen values becomes apparent along with a considerable increase in the prices of phosphates and smaller increase of surface values of nitrates, a state reminiscent of eutrophication conditions, especially in areas near residential areas. During September the problem of eutrophication is still apparent, but to a lesser extent. To determine whether the state of the lake over time has improved, a comparison of current results with previous thesis measurements conducted in 2013 and the result obtained is that there was an improvement (mainly in May), but the lake is still, despite all the measures taken, showing seasonal problems of eutrophication and should take additional measures. The measurements carried out showed that the component that mainly contributes to eutrophication in the Lake of Kastoria is phosphorus, which is why the proposals for solution of the problem consist of methods of phosphorus removal. Additional proposals that might finally solve the problem of eutrophication are listed.